PMIndiaData/PMIndiaSum huggingface dataset:
وزیراعظم نے پروفیسر چترا گھوش کے انتقال پر غم کا اظہار کیا

وزیراعظم جناب نریندر مودی نے پروفیسر چترا گوش کے انتقال پر رنج و غم کا اظہار کیا ہے۔ اپنے ایک ٹوئٹ میں وزیراعظم نے کہا ، ‘‘پروفیسر چترا گھوش نے تعلیم کے شعبے اور کمیونٹی سروس میں بیش قیمتی خدمات انجام دیے۔ مجھے ان کے ساتھ وہ ملاقات یاد ہے، جب ہم نے نیتا جی بوس سے متعلق فائلوں کی غیردرجہ بندی سمیت مختلف موضوعات پر بات کی تھی۔ ان کے انتقال سے صدمہ میں ہوں۔ ان کی فیملی کو تعزیت پیش کرتا ہوں۔ اوم شانتی۔’’
وزیراعظم نے ہندوستان کے پہلے وزیراعظم پنڈت جواہر لال نہرو کو

ان کے یوم پیدائش کے موقع پر خراج عقیدت پیش کیا نئی دہلی،14۔نومبر ۔وزیر اعظم جناب نریندر مودی نے ہندوستان کے پہلے وزیراعظم آنجہانی پنڈت جواہر لال نہرو کو ان کے یوم پیدائش کی یادگار کے موقع پر خراج عقیدت پیش کیا۔وزیراعظم نے کہا :’’ آنجہانی پنڈت جواہرلال نہرو کو ان کے یوم پیدائش کی جینتی کے موقع پر خراج عقیدت پیش کرتا ہوں۔‘‘ م ن ۔س ش۔ رم
وزیر اعظم کے ڈاکٹر ذاکر حسین کو ان کی یوم پیدائش پر خراج عقیدت پیش کیا

نئی دہلی، 08فروری؍وزیر اعظم جناب نریندر مودی نے آج سابق صدر جمہوریہ ہند ڈاکٹر ذاکر حسین کو ان کی یوم پیدائش پر خراج عقیدت پیش کیا۔ وزیر اعظم نے کہا کہ ہندوستان ڈاکٹر ذاکر حسین کو ان کی سالگرہ پر یاد کرتا ہے۔ انہوں نے ہندوستان کی آزادی کی تحریک میں زبردست خدمات انجام دیں۔ وہ ایک زبردست اسکالر ہی نہیں تھے،بلکہ ایک ماہر تعلیم بھی تھے۔
وزیراعظم 6  مارچ کو سینٹرل انفارمیشن کمیشن کی نئی عمارت کا افتتاح کریں گے

نئیدہلی ،05مارچ ۔وزیر اعظم جناب نریندرمودی 6 مارچ 2018 کو راجدھانی دلی کے منیرکا کے علاقے میں سینٹر ل انفارمیشن کمیشن (سی آئی سی) کی نئی عمارت اوراس کے احاطے کا افتتاح کریں گے ۔یہ عمارت کمیشن کو ایک مقام واحد سے کام کرنے کی سہولت دستیاب کرائے گی ۔اس سے پہلے سی آئی سی کا کام ایک کرائے کی عمارت میں ہورہا تھا۔ نیشنل بلڈنگ کارپوریشن کی تعمیر کردہ یہ جدید ترین سہولیات سے لیس عمارت اپنی مدت تکمیل کی تاریخ سے قبل ہی مکمل ہوچکی ہے ۔ اس پانچ منزلہ عمارت میں سینٹرل انفارمیشن کمیشن کے سبھی ہئیرنگ روم ،جدیدترین فنون ،آئی ٹی اور ویڈیو کانفرنسنگ کے نظام سے لیس ہے ۔ یادرہے کہ سی آئی سی ایک اہم مرکزی ادارے کی حیثیت رکھتا ہے اور اس کی تشکیل حق اطلاعات کے تحت 2005 میں کی گئی تھی ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش۔رم
وزیراعظم نے اپنی فٹنس ویڈیو شئیر کی: آئی پی ایس افسران کو فٹنس چنوتیوں کے لیے نامزد کیا

نئی دہلی۔13جون؛ وزیراعظم جناب نریندر مودی نے، وراٹ کوہلی کے ذریعے پیش کی گئی فٹنس چنوتیوں کو تسلیم کرتے ہوئے آج ، اپنا فٹنس ویڈیو شئیر کیا ۔ وزیراعظم نے کہا کہ ‘‘ صبح کے وقت میں جو کسرتیں کرتا ہوں یہاں ان کی جھلک پیش ہے۔ یوگا کے علاوہ میں پانچ فطری عناصر یعنی، زمین، پانی، آگ، ہوا اور آسمان پر مشتمل پنچ تتؤوں کے ٹریک پر پیدل چلتا ہوں۔ یہ از حد خوشگوار اور توانائی بخش محسوس ہوتا ہے۔ میں سانس کی کثرت بھی کرتا ہوں۔ # ہم فٹ تو انڈیا فٹ۔ میں ہر ایک ہندوستانی سے اپیل کرتا ہوں کہ وہ دن کا کچھ حصہ فٹنس کے لیے وقف کرے۔ آپ چند کسرتیں اپنالیں ، جنھیں آپ آسانی سے کر سکیں اور آپ پائیں گے کہ یہ آپ کی زندگی میں مثبت تبدیلیاں لائے گی۔ # فٹنس چنوتی # ہم فٹ تو انڈیا فٹ’’ http://pibphoto.nic.in/doc کے دولت مشترکہ کھیلوں میں بھارت کے لیے سب سے زیادہ تمغات حاصل کرنے والی منیکا بترا بہادر آئی پی ایس افسران کی پوری برادری خصوصاً چالیس برس کی عمر سے تجاوز کرنے والے افسران۔’’
وزیراعظم نریندر مودی کل ہماچل پردیش کا دورہ کریں گے

نئی دہلی،26دسمبر/ وزیراعظم جناب نریندر مودی کل یعنی 27 دسمبر 2018 کو ہماچل پردیش کا دورہ کریں گے وہ ریاستی سرکار کے ایک سال پورے ہونے کے سلسلے میں تقریبات میں حصہ لیں گے۔ جناب مودی سرکار کے کارناموں اور حصولیابیوں کو اجاگر کرنے کے لئے ایک دستاویز جاری کریں گے۔وزیراعظم کانگڑا ضلع میں دھرمشالہ میں ایک عوامی ریلی سے بھی خطاب کریں گے وہ اس موقع پر مختلف سرکاری اسکیموں سے فائدہ اٹھانے والوں کے ساتھ بھی بات چیت کریں گے۔
کابینہ نے روایتی دواؤں اور ہومیوپیتھی کے طریقہ کار کے شعبے میں تعاون کے لئے بھارت اور کیوبا کے درمیان مفاہمت نامے کو منظوری دی

نئی دہلی،18؍جولائی،وزیراعظم جناب نریندر مودی کی صدارت میں مرکزی کابینہ نے روایتی دواؤں اور ہومیوپیتھی کے شعبوں میں تعاون کے لئے بھارت اور کیوبا کے درمیان پہلے ہوئے مفاہمت نامے کو منظوری دے دی ہے۔ اس مفاہمت نامے پر 22 – 06 -2018 کو دستخط کئے گئے تھے۔ اثرات: یہ مفاہمت نامہ دونوں ملکوں کے درمیان روایتی ادویات اور ہومیوپیتھی کے طریقہ علاج کے شعبوں میں باہمی تعاون میں اضافہ کرے گا۔ دونوں ملکوں کے مشترکہ ثقافتی وراثت کو دیکھتے ہوئے یہ مفاہمت نامہ وسیع اہمیت کا حامل ہوگا۔
برطانیہ کے خارجی، کامن ویلتھ اور ترقیاتی اُمور کےسکریٹری، جناب ڈومنک راب ایم پی نے، وزیراعظم جناب نریندر مودی سے ملاقات کی

نئی دہلی ،16؍ دسمبر 2020: برطانیہ کے خارجی، کامن ویلتھ اور تررقیاتی اُمور کےسکریٹری جناب ڈومنک راب ایم پی نے وزیراعظم جناب نریندر مودی سے ملاقات کی۔ برطانیہ کے وزیراعظم بورس جانسن کے ساتھ اپنی حالیہ ٹیلی فون بات چیت کا حوالہ دیتے ہوئے وزیراعظم نے، کووڈ کے بعد کی دنیا میں ہندوستان – برطانیہ ساجھیداری کی اہمیت کو اجاگر کیا۔ انہوں نے تجارت اور سرمایہ کاری ، دفاع اور سلامتی ، ہجرت اور تحرکات، تعلیم، توانائی ، آب وہوا کی تبدیلی اور صحت کے شعبوں میں دونوں ملکوں کے درمیان باہمی تعلقات کے مکمل مواقع سے استفادہ کرنے کے لئے ایک کثیر مقصدی اور ماحصل پر مبنی 360 ڈگری راہ عمل پر زور دیا۔ برطانیہ کے خارجہ سکریٹری جناب راب نے وزیراعظم بورس جانسن کی جانب سے جناب مودی کو مبارک باد ارسال کی اور حال ہی میں برطانیہ کے ذریعے ، معاون طور پر منعقدہ کلائیمیٹ امبیشن سمٹ میں شرکت کرنے کے لئے جناب مودی کا شکریہ ادا کیا۔ انہوں نے اس ترجیح پر بھی زور دیا کہ برطانوی سرکار ہندوستان کے ساتھ تعلقات کو اور مستحکم کرنے کو اہمیت دیتی ہے، جو کہ ساجھا اقدار اور مفادات کے علاوہ مل جل کر عام عالمی چیلنجوں کا مقابلہ کرنے کے امکانات پر مبنی ہوں۔ برطانیہ کے خارجہ سکریٹری جناب راب نے وزیراعظم بورس جانسن کی جانب سے ایک خط بھی وزیراعظم جناب نریندر مودی کے حوالے کیا، جس میں انہیں 2021 میں برطانیہ کے زیر قیادت منعقد ہونے والی جی-7 کی میٹنگ میں شرکت کرنے کی دعوت دی ہے۔ وزیراعظم نے اُن کا شکریہ ادا کیا اور دعوت نامے کو قبول کرلیا۔ وزیراعظم جناب نریندر مودی نے اگلے مہینے نئی دہلی میں برطانیہ کے وزیراعظم بورس جانسن کا خیر مقدم کرنے کی خواہش کا اظہار کیا، جو ہندوستان کی 72 ویں یوم جمہوریہ تقریبات کے موقع پر ہندوستان تشریف لائیں گے۔
صدر جمہوریہ ہند کو مدت کار کا ایک سال مکمل ہونے پر وزیراعظم کی مبارکباد

نئی دہلی،25 ؍جولائی؍وزیراعظم جناب نریندر مودی نے صدر جمہوریہ ہند جناب رام ناتھ کووند کو اپنی مدت کار کا ایک سال مکمل کرنے پر مبارکباد پیش کی ہے۔ وزیراعظم نےکہا ہےکہ صدر جمہوریہ ہند رام ناتھ کووند جی کو اپنی مدت کار کا پہلا سال مکمل کرنے پر مبارکباد۔ انہوں نے اپنی دانشمندی اور انکساری کی بنیاد پر ہر ہندوستانی کے د ل میں اپنی جگہ بنائی ہے۔ موصوف پالیسی معاملات سے بخوبی واقفیت رکھتے ہیں ۔ صدر جمہوریہ ہند، نوجوانوں، کاشتکاروں اور ناداروں کو با اختیار بنانے کے جذبے سے معمور ہیں۔
وزیراعظم کا وی ایس نائپال کی وفات پر اظہار تعزیت

نئیدہلی۔12اگست؛ 2018؛ وزیر اعظم جناب نریندر مودی نے وی ایس نائپال کی وفات پر رنج و غم کا اظہار کیا ۔ وزیراعظم نے کہا ، ’سر وی ایس نائپال اپنے وسیع ترین کاموں کے لیے یاد کیے جائیں گے، جس میں تاریخ، ثقافت ، سامراجیت، سیاست اور بھی بہت کچھ شامل ہیں۔ ان کی وفات ادب کی دنیا کابڑا خسارہ ہے۔ غم کے اس لمحے میں ان کے کنبے اور خیر خواہ کے تئیں تعزیت پیش کرتا ہوں۔
وزیر اعظم نے جو بائیڈن کے لئے کووڈ-19 سے جلد صحت یاب ہونے کی تمنا کی

وزیر اعظم جناب نریندر مودی نے ریاستہائے متحدہ امریکہ کے صدر جناب جو بائیڈن کے لئے کووڈ-19 سے جلد صحت یابی کی تمنا کی ہے۔ وزیر اعظم نے ٹویٹ کیا: ’’ کووڈ -19 سے جلد صحت یابی کے لئے
وزیر اعظم نے ڈاکٹر دیوندر پٹیل کی وفات پر تعزیت کا اظہار کیا

وزیر اعظم جناب نریندر مودی نے کینسر کے مشہور سرجن، ڈاکٹر دیوندر پٹیل کی وفات پر تعزیت کا اظہار کیا ہے۔ وزیر اعظم نے صحت کے بنیادی ڈھانچے کو مضبوط کرنے اور کینسر کے علاج میں ڈاکٹر پٹیل کے تعاون کو یاد کیا۔ وزیر اعظم نے اپنے ٹوئٹ میں کہا: ’’ڈاکٹر دیوندر پٹیل نے صحت کے بنیادی ڈھانچے کو مضبوط کرنے اور کینسر کے علاج میں اپنی طرف سے کی گئی کوششوں کی وجہ سے لا تعداد لوگوں سے عزت و احترام حاصل کیا۔ طب کے بارے میں ان کے گہرے علم اور ہمدردانہ فطرت کو ہمیشہ یاد رکھا جائے گا۔ ان کی وفات سے کافی غم زدہ ہوں۔ ان کے اہل خانہ سے تعزیت کا اظہار کرتا ہوں۔ اوم شانتی۔‘‘
وزیراعظم کل اے آئی آئی بی کی تیسری سالانہ میٹنگ کا افتتاح کریں گے اور بزنس لیڈروں سے گفتگو کریں گے

نئی دہلی،25/جون۔وزیراعظم جناب نریندر مودی کل ممبئی کا دورہ کریں گے۔ وہ ا یشین انفرااسٹرکچر انویسٹمنٹ بینک( اے آئی آئی بی) کی تیسری سالانہ میٹنگ کا افتتاح کریں گے۔ یہ ایک کثیر الا طرافی ترقیاتی بینک ہے جس کا مشن ایشیا اور اس سے باہر سماجی و اقتصادی نتائج کو بہتر بنانا ہے۔ اس سال کی میٹنگ کا موضوع ہے۔‘‘ بنیادی ڈھانچے کے لئے رقوم جوڑنا: جدت طرازی اور اشتراک’’۔ اس موقع پر مختلف تنظیموں اور حکومت کی مختلف سطحوں پر کام کرنے والے لیڈران اپنے خیالات اور تجربات مشترک کریں گے تاکہ ٹھوس بنیادی ڈھانچہ جاتی سرمایہ کاری کے ذریعہ ایک پائیدار مستقبل کی تخلیق کی جاسکے۔ اس سال ایشین انفرااسٹرکچر فورم کا افتتاح بھی ہوگا جس میں انفر ااسٹرکچر پر یکٹشنر ایک عملی اور پروجیکٹ پر مبنی تبادلہ خیال کے لئے جمع ہوں گے جس میں ا نتہائی اہم بنیادی ڈھانچے سے متعلق ضرورتوں کی تکمیل کے لئے جدت طرازانہ فائنانس( رقم کی دستیابی) پر توجہ مرکوز ہوگی۔ بعد میں وزیراعظم بزنس لیڈروں اور صنعتوں کے کپتانوں( قیادت کرنے والوں) سے ملاقات کریں گے تاکہ مختلف امور پر تبادلہ خیال کیاجاسکے۔ ان امور میں اقتصادی ترقی، بنیادی ڈھانچے کا فروغ، پالیسی جاتی اقدامات، سرمایہ کاری، جدت طرازی اور روزگار کے مواقع پیدا کرنا شامل ہیں۔
گیارہویں برکس چوٹی کانفرنس کے موقع پر وزیر اعظم کی جمہوریہ برازیل کے صدرجیر میسیاس بولسو نارو سے ملاقات

نئی دلّی، 14 نومبر /وزیر اعظم جناب نریندر مودی نے گیارہویں برکس چوٹی کانفرنس کے موقع پر 13 نو مبر، 2019 کو برازیل میں وفاقی جمہوریہ برازیل کے صدر عزت مآب جناب جیر میسیاس بولسو نارو سے ملاقات کی۔ وزیر اعظم مودی نے برازیل کے صدر کو یوم جمہوریہ 2020 میں مہمان خصوصی کے طور پر مدعو کیا۔ برازیل کے صدر نے اس دعوت نامے کو خوشی کے ساتھ قبول کر لیا ہے۔ دونوں رہنماؤں نے اس موقع پر اس رضا مندی کا اظہار کیا کہ دونوں ملک اپنی جامع اسٹریٹجک شراکت داری کو فروغ دے سکتے ہیں۔ وزیر اعظم مودی نے کہا کہ وہ تجارت سے متعلق امور پر تبادلہ خیالات کے خواہاں ہیں۔ انہوں نے برازیل سے سرمایہ کاری خصوصاً زرعی ساز و سامان، مویشی پر وری، فصل کٹائی کے بعد کی تکنالوجی اور بایو ایندھن کے شعبوں میں سرمایہ کاری پر زور دیا۔ برازیل کے صدر نے اپنی آمادگی کا اظہار کیا اور وزیر اعظم کو مطلع کیا کہ ان کے ہمراہ ایک بڑا تجارتی وفد بھارت کا دورہ کرے گا۔ انہوں نے تعاون کے دیگر شعبوں مثلاً خلائی امور اور دفاع کے بارے میں بھی تبادلہ خیالات کیا۔ وزیر اعظم نے بھارتی شہریوں کو بغیر ویزا کے سفر کی سہولت کی منظوری کے لئے برا زیل کے صدر کے فیصلے کا خیر مقدم کیا۔ ۔۔۔۔۔۔
کرنسی کے فریم ورک میں ترمیم کو کابینہ کی منظوری

وزیراعظم جناب نریندر مودی کے صدارت میں مرکزی کابینہ نے سارک کے رکن ممالک کے لیے کرنسی سویپ انتظام سے متعلق فریم ورک میں ترمیم استقدامی اثر سے اپنی منظوری دے دی ہے۔ اس ترمیم میں 2 بلین امریکی ڈالر تک کی مجموعی صلاحیت کے اندر فعال 400 امریکی ڈالر تک کی رقم کے لیے اسٹینڈ بائی سوائیپ کو شامل کیا جائے گا اور اس کے لین دین کے طریقہ کار کے معاملہ میں جیسے سارک کے رکن ممالک کی درخواستوں اور بھارت کی گھریلو ضرورتوں کی صورت حال پر غور کرنے کے بعد سویپ کی مدت اور مجموعی لین دین وغیرہ میں لچک کے ساتھ 400 ملین امریکی ڈالر تک اسٹینڈ بائی سوائیپ کو شامل کیا جائے گا۔ اہم خصوصیات: مالی خطرات میں اضافہ اور عالمی معیشت میں اتارچڑھاؤ کی وجہ سے سارک ممالک کی سوائیپ کی قلیل مدتی ضرورتیں۔متفقہ خطوط سے زیادہ ہوسکتی ہیں۔ منظور شدہ سوائیپ فریم ورک کے اندر اسٹینڈ بائی سوائیپ کو شامل کرنے سے فریم ورک میں ضروری لچک آئے گی اور سارک سوائیپ فریم ورک کے تحت مجوزہ موجودہ حد میں سوائیپ کی رقم میں اضافہ کی سہولت کے لیے سارک کے رکن ممالک کی درخواست پر ہندوستان فوری طور پر کارروائی کرسکے گا، فریم ورک میں ضروری لچک لائے گا۔ پس منظر: کابینہ نے یکم مارچ 2012 کو غیرملکی زرمبادلہ کی قلیل مدتی ضرورت کے تحت فنڈ مہیا کرنے یا طویل مدتی انتظامات تک بقائے کی ادائیگی کرنے یا اس کے قلیل مدتی حل کرنے کے مقصد سے اس ترمیم کو منظوری دی تھی۔ ہر ایک سارک ملک کے لیے امریکی ڈالر، یورو یا ہندوستانی روپے کے مختلف سائز کے سوائیپ کی ریزروبینک آف انڈیا (آربی آئی) کے ذریعہ پیش کردہ سہولت کے مطابق، جس کا انحصار ان کی دوماہ کی درآمدات کی ضرورت پر ہوتا ہے اور جس کی مالیت دو ارب امریکی ڈالر سے زیادہ نہ ہو۔ مذکورہ بالا سہولت میں ہر ایک ملک سوائیپ کی رقم کی وضاحت کی گئی ہے، جو 100 ملین امریکی ڈالر سے زائد از زائد 400 ملین امریکی ڈالر ہے۔ رقم کی ہر ایک نکاسی تین ماہ کی مدت کے لیے ہوگی اور زائد از زائد دو رول اوور تک ہوگی۔ اسٹینڈ بائی سوائیپ کی سہولت سے فائدہ اٹھانے والے سارک ممالک کے سینٹرل بینکوں کے ساتھ آربی آئی عملی تفصیلات کے باہمی غوروخوض کرے گا۔
وزیراعظم نے  نوین کمار کو مردوں کی فری اسٹائل 74 کلوگرام کشتی مقابلے میں طلائی تمغہ جیتنے پر مبارکباد دی

وزیراعظم جناب نریندر مودی نے برمنگھم دولت مشترکہ کھیل 2022 میں، نوین کمار کو مردوں کی فری اسٹائل 74 کلوگرام کشتی مقابلے میں طلائی تمغہ جیتنے پر مبارکباد پیش کی ہے۔ ایک ٹوئیٹ میں وزیراعظم نے کہا: ’’ہمارے پہلوانوں کا بہت بہت شکریہ۔ طلائی تمغہ جیتنے کے لئے نوین کمار کو مبارکباد۔ ان کا غیر معمولی اعتماد اور عمدہ تکنیک پورے طور پر نظر آرہی ہے۔ آئندہ کی ان کی تمام کاوشوں کے لئے نیک خواہشات۔ #Cheer4India ‘‘
وَن اوشن سمٹ کے دوران وزیر اعظم جناب نریندر مودی کا تبصرہ

نئی دہلی، 11 فروری 2022: صدر میکرون، عالی جناب، نمسکار! میں سمندروں سے متعلق اس اہم عالمی پہل قدمی پر صدر میکرون کو مبارکباد پیش کرتا ہوں۔ بھارت ہمیشہ سے ایک بحری تہذیب کا حامل ملک رہا ہے۔ ہمارے قدیم صحائف اور ادب بحری زندگی سمیت سمندروں کے تحائف کے بارے میں بات کرتے ہیں۔ آج، ہماری سلامتی اور خوشحالی سمندروں سے مربوط ہے۔ بحری وسائل بھارت کی ’’انڈو۔پیسفک بحری پہل قدمی‘‘ میں اہم ستون کے طور پر شامل ہیں۔ بھارت فرانس کی ’’ملکی دائرہ اختیار سے آگے حیاتیاتی تنوع پر اعلیٰ خواہشات پر مبنی اتحاد‘‘ کی پہل قدمی کی حمایت کرتا ہے۔ ہم اس برس قانونی طور پر پابند بین الاقوامی معاہدے کی امید کرتے ہیں۔ بھارت سنگل یوز پلاسٹک کے خاتمہ کے لیے پابند عہد ہے۔ بھارت نے حال ہی میں ساحلی علاقوں سے پلاسٹک اور دیگر فضلے کی صفائی کے لیے ایک ملک گیر بیداری مہم چلائی تھی۔ تین لاکھ نوجوانوں نے تقریباً 13 ٹن کے بقدر پلاسٹک کچرہ اکٹھا کیا۔ میں نے سمندروں سے پلاسٹک کچرے کی صفائی کے لیے اپنی بحریہ کو 100 بحری جہاز کے دنوں کا تعاون دینے کے لیے ہدایت جاری کی ہے۔ سنگل یوز پلاسٹک سے متعلق ایک عالمی پہل قدمی کے آغاز میں فرانس کے ساتھ شامل ہونے پر بھارت کو خوشی ہوگی۔ صدر میکرون، آپ کا شکریہ۔
وزیر اعظم نے کیوڑیامیں ٹیکنالوجی نمائش مقام کا افتتاح کیا

نئی دہلی،31؍اکتوبر:وزیر اعظم جناب نریندر مودی نے آج گجرات کے کیوڑیا میں ٹیکنالوجی نمائش مقام کا افتتاح کیا۔ یہ ٹیکنالوجی نمائش مقام متعدد ڈسپلیز پر مشتمل ہے، جس میں پولس پیراملٹری فورسیز کے ڈسپلیز بھی شامل ہیں، جن میں جدید ٹیکنالوجیز کی نمائش شامل ہے اور جس میں مہلک و غیر مہلک اسلحوں کی نمائش کی گئی۔ سی آئی ایس ایف، سی آر پی ایف، بی ایس ایف، این ایس جی اور متعدد ریاستی پولس دستوں نے اپنی جدید تکنیک کی نمائش کی ہے، جو ایوی ایشن سیکورٹی، پولس دستوں کی جدید کاری، ڈجیٹل اقدامات وغیرہ جیسے متعدد موضوعات پر مرکوز ہیں۔ سی آئی ایس ایف کا موضوع جدید ٹیکنالوجی کی مربوط کاری پر مرکوز ہے، جس میں ہوائی اڈوں پر تیزی کے ساتھ اور مؤثر طریقے سے چہروں کی شناخت کی ٹیکنالوجی پر خصوصی زور دیا گیا ہے۔این ایس جی نے سیکورٹی کِٹس، جدیداسلحوں اور ریموٹ سے کنٹرول کی جانے والی گاڑیوں اور سازو سامان کی نمائش کی ہے۔ امور داخلہ کی وزارت نے نمایاں طورپر ‘112’، مہم کی نمائش کی ہے۔ یہ اکیلا نمبر ہر طرح کی ہنگامی صورتحال کے لئے ہے۔امور داخلہ کی وزارت نے جنسی زیادتی کرنے والوں سے متعلق قومی ڈیٹابیس، ای-ملاقات اور دیگر ڈجیٹل اقداما ت کو بھی نمایاں کیاہے۔ سی آر پی ایف کے اسٹال پر، سی آر پی ایف کے عملے کے ذریعے جیتے گئے بہادری کے تمغوں اور اعزازات کی نمائش کی گئی ہے۔یہاں نمایاں کی گئی تاریخ میں سی آر پی ایف کے ذریعے 1939ء سے لے کر اب تک کے بہادری کے کارناموں اور اس دستے کے ذریعے جیتی گئی جنگوں کو پیش کیا گیا۔ وزیر اعظم نے گجرات پولس کے ذریعے لگائی گئی نمائش کا بھی معائنہ کیا، جس میں وشواس پروجیکٹ اور جدید ٹیکنالوجی گیئرز کو پیش کی گیا ہے۔دہلی پولس نے ڈجیٹل اقدامات کو نمایاں کیا ہے، جبکہ جموں و کشمیر پولس نے ملک کے تحفظ اور سلامتی کو یقینی بنانے کے لئے استعمال کی جانے والی سیکورٹی گاڑیوں کی نمائش کی ہے۔
وزیر اعظم جناب نریندر مودی نے سلطنت بحرین کے اپنے ہم منصب و ولی عہد عزت مآب پرنس سلمان بن حمد الخلیفہ سے ٹیلی فون پر بات چیت کی  نئی دہلی،  یکم فروری 202

نئی دہلی، یکم فروری 2022 ۔ وزیر اعظم جناب نریندر مودی نے آج سلطنت بحرین کے اپنے ہم منصب اور ولی عہد عزت مآب پرنس سلمان بن حمد الخلیفہ سے ٹیلی فون پر بات چیت کی۔ عزت مآب پرنس سلمان نے ہندوستان کے یوم جمہوریہ کے موقع پر مبارک باد پیش کی۔ دونوں لیڈروں نے ہندوستان اور بحرین کے درمیان باہمی تعلقات کا جائزہ لیا اور اس بات پر اطمینان کا اظہار کیا کہ یہ تعلقات سیاسی، تجارتی اور سرمایہ کاری، توانائی، صحت، سکیورٹی اور عوام سے عوام کے روابط سمیت کثیر رخی شعبوں میں مسلسل آگے بڑھ رہے ہیں۔ ہندوستان اور بحرین 2021-22 میں دونوں ملکوں کے درمیان سفارتی تعلقات کے قیام کی گولڈن جبلی منارہے ہیں۔ وزیر اعظم نے کووڈ وبا کے دوران بحرین میں موجود ہندوستانی برادری کی بہترین دیکھ بھال کے لئے بحرین کی قیادت کا شکریہ ادا کیا اور اس بات کے لئے بھی کہ ان کی سماجی اور ثقافتی ضروریات بھی ملحوظ خاطر رکھی گئیں۔ وزیر اعظم جناب نریندر مودی نے عزت مآب شاہ حمد بن عیسیٰ الخلیفہ کو اپنی نیک خواہشات پیش کیں اور ولی عہد و وزیر اعظم عزت مآب پرنس سلمان بن حمد الخلیفہ کو جلد از جلد ہندوستان دورے کی دعوت بھی پیش کی۔
وزیراعظم نے ‘‘روش حشناہ’’  کے موقع پر پوری دنیا میں یہودیوں کو مبارکباد دی

نئی، 07اگست 2021/ وزیراعظم نریندر مودی نے اسرائیل کے وزیراعظم نفتالی بینیت ، اسرائیل کے دوست عوام اور پوری دنیا میں موجود یہودیوں کی ‘‘ روش حشناہ’’ کے موقع پر مبارکباد دی ہے۔ وزیراعظم نے ٹوئیٹ میں کہا ہے: ‘‘ وزیراعظم @naftalibennett,کو اسرائیل کے دوستوں کو اور پوری دنیا میں آج ‘‘روش حشناہ ’’ کا جشن منانے والے یہودیوں کو بہت بہت مبارکباد۔
خواجہ معین الدین چشتی کی درگاہ پر پیش کرنے کے لیے وزیراعظم نے چادر حوالے کی

نئیدہلی۔17 مارچ، 2018 ؛ وزیراعظم جناب نریندر مودی نے خواجہ معین الدین چشتی کی درگاہ پر چادر پیش کرنے کے لیے انہوں نے اسے اقلیتی امور کے وزیر جناب مختار عباس نقوی کے حوالے کی۔ وزیراعظم نے سالانہ عرس کے موقعے پر دنیا میں خواجہ معین الدین چشتی کے عقیدتمندوں کو مبارکباد پیش کی ہے اور ان کے ساتھ نیک خواہشات کا اظہار کیا ہے۔ ۔۔۔۔۔۔۔۔۔۔۔۔۔۔۔۔۔۔۔۔۔ م ن ۔ رض۔ م ج۔ ت ح ,
وزیر اعظم نے مردوں کی فری اسٹائل 97 کلوگرام کشتی میں کانسے کا تمغہ جیتنے پر پہلوان دیپک نہرا کے لیے نیک خواہشات کا اظہار کیا

وزیر اعظم جناب نریندر مودی نے برمنگھم سی ڈبلیو جی 2022 میں مردوں کی فری اسٹائل 97 کلوگرام کشتی میں کانسے کا تمغہ جیتنے پر پہلوان دیپک نہرا کے لیے نیک خواہشات کا اظہار کیا ہے۔ ایک ٹویٹ میں وزیر اعظم نے کہا؛ ”ایک اور پہلوان، ہندوستان کے لیے ایک اور اعزاز! خوشی ہے کہ دیپک نہرا نے سی ڈبلیو جی 2022 فری اسٹائل کشتی کے مقابلے میں کانسے کا تمغہ جیتا ہے۔ دیپک نے شاندار حوصلے اور عزم کا مظاہرہ کیا ہے۔ ان کی مستقبل کی کوششوں کے لیے میری نیک خواہشات۔ #Cheer4India“
وزیر اعظم  اور  روس کے صدر کے درمیان ٹیلی فونی گفتگو

وزیر اعظم نے آج روس کے صدر ، عزت مآب ولادیمیر پوتن کے ساتھ ٹیلی فونی گفتگو کی۔ روسی صدر نے وزیر اعظم کے یوم پیدائش پر انہیں مبارکباد پیش کی۔وزیر اعظم جناب مودی نے اس کے لئے ان کا تہہ دل سے شکریہ ادا کیا۔ دونوں لیڈران نے بھارت اور روس کے درمیان ‘خصوصی اور دوستانہ اسٹریٹیجک پارٹنر شپ ’کو مزید مضبوط کرنے کے عزم کو دوہرایا اور کووڈ-19 وبائی مرض کے باوجود دوطرفہ مذاکرات کے تسلسل کی پذیرائی کی۔اس سلسلے میں انہوں نے وزیر دفاع اور وزیر خارجہ کے ماسکو دورہ کو یاد کیا۔ وزیر اعظم جناب مودی نے اس سال ایس سی او اور برِکس میں روس کی کامیاب صدارت کے لئے صدر پوتن کا شکریہ ادا کیا۔انہوں نے اس سال کے آخر میں ایس سی او اور برِکس اجلاس کے ساتھ ساتھ بھارت کی میزبانی میں ہونے جارہی ایس سی او کے حکومتی سربراہان کی کونسل میں شرکت کرنے کی اپنی خواہش کا اظہار کیا۔ وزیر اعظم جناب مودی نے بھارت کے ساتھ دوطرفہ تعلقات کو مضبوط کرنے میں ذاتی توجہ دینے پر صدر پوتن کا شکریہ ادا کیا اور کہا کہ وہ باہمی طورپر متفقہ تاریخ میں اگلےدو طرفہ اجلاس میں صدر پوتن کا بھارت میں استقبال کرنے کے منتظر ہیں۔ م ن۔ق ت۔ن ع (18.09.2020) ()
وزیر اعظم نے گوا کے لوگوں کو ان کے یوم ریاست کے موقع پر مبارکباد پیش کی

وزیر اعظم جناب نریندر مودی نے گوا کے عوام کو ان کے یوم ریاست کے موقع پر مبارکباد دی ہے۔ ایک ٹویٹ میں، وزیر اعظم نے کہا؛ ”گوا کے یوم ریاست کے موقع پر، گوا کے لوگوں کو میری طرف سے مبارک باد۔ یہ قدرتی خوبصورتی اور محنتی لوگوں سے مالا مال ریاست ہے۔ یہ دنیا کے تمام حصوں سے لوگوں کو اپنی طرف کھینچتی ہے۔ میری دعا ہے کہ آنے والے سالوں میں گوا ترقی کی نئی بلندیوں کو چھوتا رہے۔“
وزیر اعظم نے رادھا سوامی ست سنگ بیاس کا دورہ کیا

وزیر اعظم جناب نریندر مودی نے آج رادھا سوامی ست سنگ بیاس کا دورہ کیا۔ انھوں نے بابا گرندر سنگھ ڈھلون سے بات چیت کی اور وہاں کی سرگرمیوں کا جائزہ لیا۔ وزیر اعظم نے ٹویٹ کرکے کہا: ”مجھے خوشی ہے کہ رادھا سوامی ست سنگ بیاس کا دورہ کرنے اور ان کے ذریعہ کیے جانے والے غیر معمولی کام کو دیکھنے کا موقع ملا۔ بابا گرندر سنگھ ڈھلون جی کے ساتھ بصیرت افروز بات چیت بھی ہوئی، جن کی خدمت کا جذبہ قابل تعریف اور متاثر کن ہے۔“
کابینہ نے پی ایم جی کے وائی / آتم نربھر بھارت کے تحت جون سے لیکر اگست 2020 تک کی تین مہینے کی مدت کیلئے ای پی ایف تعاون کو بڑھا کر 24فیصد (12فیصد آجر کمپنیوں کا حصہ اور 12فیصد ملازمین کا حصہ)کرنے کی تجویز کو منظوری دی

وزیراعظم جناب نریندر مودی کی صدارت میں مرکزی کابینہ نے کووڈ-19 وبا کے تناظر میں پردھان منتری غریب کلیان یوجنا (پی ایم جی کے وائی اور آتم نربھر بھارت)کے تحت حکومت کے ذریعے اعلان کردہ پیکیج کے ایک حصے کے طور پر جون سے لیکر اگست 2020 تک کی 3 مہینے کی مدت کیلئے بڑھا کر امپلائیز پروویڈنٹ فنڈکے تحت ملازمین کے 12فیصد اور آجر کمپنیوں کے 12فیصد، کُل 24فیصدکرنے کی تجویز کو منظوری دی۔ یہ منظوری 15 اپریل 2020 کو منظور شدہ مارچ سے مئی تک کے تنخواہ مہینوں کی موجودہ اسکیم کے مستزاد ہے۔ کُل مجوزہ اخراجات 4860 کروڑ روپئے ہے۔ اس سے 3.67 لاکھ اسٹیبلشمنٹ کے 72 لاکھ سے زائد ملازمین کو فائدہ حاصل ہوگا۔ اہم خصوصیات: اس تجویز کی اہم خصوصیات درج ذیل ہیں: جون، جولائی اور اگست 2020 کے تنخواہ مہینوں کیلئے یہ اسکیم 100 ملازمین والے سبھی اسٹیبلشمنٹ نیز 15000 روپئے ماہانہ تنخواہ سے کم کمانے والے ایسے سبھی ملازمین کے 90فیصد تک کا احاطہ کرے گی۔ 3.67 لاکھ کمپنیوں /اداروں میں کام کرنے والے تقریباً 72.22 لاکھ ملازمین کو فائدہ حاصل ہوگا اور ممکنہ روکاوٹوں کے باوجود ان کی تنخواہ جاری رہے گی۔ حکومت اس مقصد کیلئے مالی برس 21-2020 میں 4800 کروڑ روپئے کا بجٹ تعاون دستیاب کرائے گی۔ پردھان منتری روزگار پروتساہن یوجنا (پی ایم آر پی وائی) کے تحت جون سے اگست 2020 کے مہینوں کیلئے 12فیصد آجر کمپنیوں کے تعاون کے حقدار مستفیدین کو اس سے الگ رکھا جائے گا تاکہ اوور لیپنگ نہ ہو۔ لاک ڈاؤن کی طویل مدت کے سبب محسوس کیاگیا کہ جب تاجر/کاروباری کام پر لوٹ رہے ہیں تو انہیں مالی بحران کا سامنا کرنا پڑرہا ہے، اس لئے وزیرخزانہ نے آتم نربھر بھارت کے ایک حصے کے طور پر 13مئی 2020 کو اعلان کیا کہ تجارت ا ور مزدوروں کیلئے ای پی ایف تعاون مزید تین مہینے یعنی جون، جولائی اور اگست 2020 تک بڑھا دی جائے۔ کم اجرت پانے والے مزدوروں کے سامنے آنے والی مشکلات کو کم کرنے کیلئے حکومت کے ذریعے وقتاً فوقتاً اٹھائے جانے والے اقدامات کو اسٹیک ہولڈروں کے ذریعے ا چھی طرح قبول کیاجاتا ہے۔ ———————– م ن۔م ع۔ ع ن
کابینہ نے شمال مشرقی خطے کے لیے سی ٹی وی پی کے تحت میگھالیہ میں موبائل خدمات فراہم کرانے کے لیے یو ایس او ایف اسکیم کو منظوری

نئی دہلی۔24مئی؛ وزیراعظم جناب نریندر مودی کی صدارت میں مرکزی کابینہ نے میگھالیہ میں شمال مشرقی خطے کے لیے ٹیلی کام کے فروغ کے جامع مقصد منصوبے (سی ٹی ڈی پی) کے نفاذ کو منظوری دے دی ہے، جس کی کل تخمینہ پروجیکٹ لاگت 3911 کروڑ روپے ہے۔ یہ فنڈ یونیورسل سروس آبلیگیشن فنڈ (یو ایس او ایف) کے ذریعے فراہم کریا جائے گا۔ کابینہ نے شمال مشرقی خطے کے لیے سی ٹی ڈی پی پروجیکٹ کی لاگت میں اضافہ کرکے اسے 8120.81 کروڑ روپے کیے جانے کو بھی منظوری دے دی ہے۔ جیسا کہ کابینہ نے پہلے ہی 10 ستمبر 2014 کو 5336.18 کرور روپے کی منظوری دی تھی۔ اس اسکیم کے تحت میگھالیہ ریاست کے شناخت کئے گئے ایسے علاقوں میں 2 جی + 4 جی موبائل خدمات فراہم کرائی جائیں گی جہاں پر یہ خدمات دستیاب نہیں ہیں۔ میگھالیہ میں قومی شاہراہوں پر مسلسل 2 جی+ 4جی موبائل کوریج فراہم کرایا جائے گا۔ میگھالیہ میں موبائل کنیکٹی وٹی میں اضافے سے ٹیلی کام نیٹ ورک مستحکم ہوگا، جس کے نتیجے میں عوام کو مواصلات، اطلاعات اور حکمرانی تک مناسب شرحوں پر منصفانہ رسائی حاصل ہوسکے گی۔ میگھالیہ کے جن لوگوں کے پاس ابھی تک موبائل نیٹ ورک نہیں پہنچا تھا، وہاں پر سماجی اقتصادی ترقی کو فروغ دینے کے لیے آئی سی ٹی کے فائدے کے ساتھ شہریوں کو بااختیار بنایا جاسکے گا۔ براڈ بینڈ اور انٹر نیٹ تک رسائی سے ان خدمات سے محروم علاقوں میں اختراعی ہنر مندی میں بھی اضافہ ہوگا۔
آج وہیکل سکریپج پالیسی کاآغازہواجو کہ ہندوستان کے ترقیاتی سفر میں ایک اہم سنگ میل ہے: وزیر اعظم

نئی دہلی،13 ؍اگست،2021: وزیر اعظم، جناب نریندر مودی نے کہا ہے کہ آج کے دن سے وہیکل سکریپج پالیسی کا آغازہو رہا ہے اور یہ ہندوستان کے ترقیاتی سفر میں ایک اہم سنگ میل ثابت ہونے والا ہے۔ اپنے سلسلہ وار ٹویٹس میں وزیراعظم نے کہا کہ : ''وہیکل سکریپج پالیسی کا آغاز آج سے کیا جا رہا ہے جو ہندوستان کے ترقیاتی سفر میں ایک اہم سنگ میل ہونے والا ہے۔ گاڑیوں کے سکریپنگ انفراسٹرکچر کی تشکیل کے لیے گجرات میں سرمایہ کاروں کا اجلاس، امکانات کی ایک نئی راہ کو روشن کرتا ہے۔ میں اپنے نوجوانوں اور اسٹارٹ اپس سے درخواست کروں گا کہ وہ اس پروگرام میں ضرور شرکت کریں۔ گاڑیوں کی سکریپنگ، ماحول دوست طریقہ کار کے مطابق ان فٹ اور آلودگی پھیلانے والی گاڑیوں کو ختم کرنے میں مدد دے گی۔ ہمارا مقصد ایک قابل عمل #سرکلر اکانومی بنانا اور ماحولیاتی طور پراپنی ذمہ داریوں کا احساس کرتے ہوئے تمام اسٹیک ہولڈرز کے لیے اعلی اقدارمرتب کرنا ہے۔ "